PÖÖRDEPUNKT
Tere tulemast Victori arvates kõige ilusamat heli kuulama. Te vaatate
Pöördepunkti, saadet, mis toob teieni palju põnevat. Täna on meil
saates väga tuntud eriline külaline. -Saates tulekul:
Tema löök on teada ja tuntud. Üks ja ainus - George Foreman.
Andekas muusik leiab uue viisi, kuidas saada pilve, peale 15-
aastast narkosõltuvust. -Te ei soovi hakata norima kahe-
kordset raskekaalu maailmameistrit. Ma räägin kuulsast George Foremanist.
Ta ei ole Pöördepunkti jaoks tundmatu ja just hiljuti
vestlesin temaga minevikust, olevikust ja tulevikust.
Härra Foreman, tore, et oled viimaks tagasi. -Tänan.
Sul ilmus just raamat, mille juurde tuleme kohe. Raamatu pealkiri
on "George Foreman -Jumal minu nurgas." Väga hea pealkiri.
Ma arvan ise sama. -See on väga huvitav lugemine. Kui mina oleks
sind 35-aastat tagasi kohanud, siis millist inimest ma oleks kohanud?
-Minu põhiliseks huviks oli kellegi auti löömine.
-Ringi sees või väljas? -Nii sees kui väljas. Mõtlesin, kuidas saaks
teistest jagu. Selles mu elu seisneski. -Sinu elu oli raske?
Sa võid ise oma elu raskeks teha. Aga mina kasvasin suures vaesuses,
kus oli puudu peaagu kõigest. -Kasvasid vaesuses, kus sina ja
su 8 pereliiget jagasite ühte hamburgerit. Sa arvasid, et vaid
rikkad söövad burgereid. -Ma ei uskunud, et oleks võimalik saada
endale üks terve burger. Ma unistasin sellest. Ema andis
meile kõigile tükikese burgerist ja selle maitse on mul siiani suus.
Sinu ema rabeles teid kasvatades? -Jah, meid oli 7 last, pluss ta ise.
Ta tegi mitut tööd, et saada meile riided selga. Vahel ta
töötas riiete eest. Me unistasime uutest botastest, millega koolis
käia. Me kantsime kasutatud. -Kui sa poleks poksimisega
tegelema hakanud, kus sa oleksid täna? -Kui ma poleks poksima
hakanud, istuksin ma kuskil vanglas kinni. Poksimine andis mulle
teise võimaluse, sain haridust omandada jne. -Juba tänavatel
tunti sind kõva kaklejana. Aga sinu 1. võitlus ringis, ei lõppenud hästi.
Mis juhtus? -Arvasin, et kui ringi satun, löön kõik pikali,
sest ma olin tänavatel tubli löömamees. Ma ei tundnud tehnikat.
Ei teadnud paremhaagist ega vasaksirgest midagi.
Tõstsin vastase õhku. Mulle öeldi, et pane ta maha, me
poksime siin. Mind naerdi välja, ütlesin, et ei võistle iial.
Mu vastane oli kõhna poiss, arvasin, et suudan teda võita.
olen George Foreman. Aga poksimises on palju osavust vaja. Üks ütles
mulle, et miks ma tagasi ei lähe, kas kardan? Ma vastasin, et ei
saa minna, sest mul pole jalanõusid. Ta tõi mulle jalanõud.
Üks kõige suuremaid ja olulisemaid poksi võistlusi minu arust oli
1974 sinu ja Muhammad Ali vahel. Ma vaatasin seda lapsena, pilt
küll sahises väga, aga hääli kuulsime. Midagi läks seal valesti.
Sa olid temast kõvasti ees ja kõik ootasid sinu võitu.
Mis seal aga juhtus? -Ma olen ikka ja jälle sellele mõelnud. Kõik mis
ma öelda oskan, on et ma kaotasin poksivõistluse. Keegi oli pannud
mulle midagi joogi sisse, sest ma tundsin ennast kummaliselt. Treener
ütles, et midagi ei pandud, aga veel oli medikamendi maitse.
Ma esitasin hiljem selle kohta kaebuse, ja Muhammad Alilt küsiti
selle kohta. Ta ütles, et George puutus kokku tõsise dopinguga.
See võistlus sai kiiresti läbi? -Jah, see oli hea, muidu ta oleks
mind tapnud. -Lapsena ei tundnud sa Kristust, ei lugenud Piiblit.
Aga sul oli nõbu, kelle nimi oli ka George, kes oli väga haige, suremas.
Sina palvetasid tema pärast ühe väga ohtliku palve.
Mis juhtus? -Jah, seda ma enam tagasi võtta ei saanud.
Õde helistas hommikul emale, öeldes, et tema poeg on
haiglas koomas ja ei jää ilmselt ellu. Kui jääb, kaotab käed või
jalad või on eluaeg koomas. Ma teesklesin, nagu ei oleks seda
uudist kuulnud. Ütlesin emale, et ta helistaks õele ja
ütleks, et mul on raha, et viia poiss parimate arstide juurde.
Ema vastas, et neil on parimad arstid.
Ütlesin neile kes olen ja et maksan. Ema vastas, et ma palvetaks.
Sain tigedaks. Mis palvetada, ma maksan kõik kinni.
Läksin teise tuppa, langesin kolm korda põlvili ja palvetasin:
"Jumal, võta parem mind, miks sa selle lapsega sedasi mängid?
Tal on elu ees. Kui Sa pead kellegi võtma, siis olgu see mina, las
see poiss elada." Ma lubasin Jumalal võtta oma tiitlid ja oma
raha, kui vaid poiss pääseks. Kui ma ütlesin, võta mind, siis
sain rahu. Järgmisel hommikul sain uudiseid, et poiss oli ärganud,
ta liigutas silmi. Järgmisel päeval suutis ta juba varbaid liigutada,
ime oli juhtunud. Pärast ma muidugi ütlesin, et arstid sekkusid,
ma ei pea loobuma. Ma ei teadnud Jumala plaani.
-Aga see oli sinu elu pöördepunkt?
-Sain aru, et leidsin kontakti.
Intervjuu raskekaalu maailma- meistriga jätkub kohe.
Mina rõõmutsen väga Issandas,...
...mu hing ilutseb mu Jumalas. Jesaja 61:10
Tere tulemast tagasi saatesse. Tema naeratus on unustamatu,
tema süda on kullast ja tal on karm vasaksirge. George Foreman
paljastab meile oma elu. Näete II osa intervjuust.
Mitte kaua pärast seda poksisid sa Jimmy Youngiga. Sul oli imeline
kokkupuude Jumalaga, pärast seda võistlust. Need, kes seda lugu ei tea,
räägi, mis juhtus? -See oli elinimeerimisvõimalusega võistlus.
Ma rassisin 12 raundi, olin tugev ja kindel. Lasin Jimmyl veidi ennast
näidata, et saaksin talle pärast täiega anda. Pärast võistlust
läksin riietusruumi, ma ei olnud vigastatud ega midagi, mõtlesin
endamisi oma kaotuse üle. Pidasin plaani pensionile minna ja surra.
"Surra?" kuidas see mõte tuli? Siis kuulsin:"Sa usud ju Jumalat."
Ma rääkisin inimestele alati Jumalast, ma ei uskunud religiooni.
Mõtlesin, et olen George Foreman, võin annetada
raha heategevuseks, aga Jumal ütles:"Ma ei taha su raha vaid sind."
-Sa kuulsid seda häält? -See hääl oli otse minu sees,
ma teadsin, et see pole keegi, keda mina tundsin. Ma ei võtnud seda
pakkumist vastu, hakkasin kartma. Püüdsin seda inimeste eest varjata.
Mu jalad ei kandnud mind enam ja ma olin surnud, mind polnud enam.
Olin kuskil pimeduses, kus polnud lootust. Sain vihaseks, öeldes:
"Ma ei hooli, kas see on surm, ma tean, et Jumal on olemas."
Kui ma seda ütlesin, mind päästeti, tõmmati välja ja ärkasin taas
selles riietusruumis ellu. Veri hakkas mu veenides voolama.
Mind püüti jalgadele tõsta. Ma mõtlesin, et okas Kristuse peas
põhjustas verejooksu. Ma nägin verd. Ütlesin: "Võtke oma käed
ära, Tema käed olid verised, kui Ta risti löödi." Ütlesin:"Jeesus
Kristus on minus elavaks saanud!" -Kas sellest hetkest hakkas sinu
elu muutuma? -See muutis mu elu. Ma hakkasin karjuma, mind püüti
rahustada, viidi haiglasse, sest ma karjusin seda lauset. Ma ei uskunud
Jeesust. Ei arvanud, et Ta olemas on. See muutis mind. Ma olin
varem selle üle nalja heitnud. Piibli lugejatele tahtsin virutada.
10-aastat ei poksinud ma. -Sa jätsid poksimise ja
hakkasid pastoriks? -Jah, olin evangelist ja isegi pastor.
Jutlustan siiani iga nädal. -Räägime sinu raamatust.
Miks sa selle nüüd kirjutasid ja mis on selle sisu? -Ma olen müünud
enda nimelisi grille üle miljoni. Mind tuntakse ka kui poksijat.
Aga kui ma ütlen, et lähen kirikusse, siis seda ei teata.
Raamat räägib sellest, kuidas Jumal minu elu korraldanud on.
Tagasi vaadates tunned, et su elu oli Jumala korraldatud?
-Kui oled poksija, siis teed teatud asju, et olla
selleks valmis ja Jumal tegi minuga sama, Ta valmistas mind eesmärgiga.
Minu poeg on 12-aastane ja ta luges sinu raamatut.
Tal on sulle küsimus. Oma raamatus sa ütled: "Kaotus võib olla
tegelikult võit, aga seda ei näe enne, kui vaatad tagasi ja ühendad punktid."
Mida sa sellega mõtled? -See on kummaline, sest ma olin
kõige kardetum poksija maailmas ning ma arvasin, et minu jaoks
on kaotus võimatu. Ent ma kaotasin, mõista ma seda aga ei suutnud.
Ma ei tea, kas ma võites oleksin olnud nii alandlik, et leida
Jeesus Kristus. Pärast tulid inimesed, kes ütlesid, et sa võidad
taas...nad ei teadnud, et see on prohveteering. 20-aastat hiljem
sain ma taas raskekaalu maailma- meistriks. Mul on hea meel, et
ma tookord ei võitnud,ma ei tea, kuhu elu oleks suundunud.
Härra George Foreman, alati on suur rõõm sinuga olla. Sinu raamatu
nimi on "George Foreman - Jumal minu nurgas".
Kahekordne raskekaalu meister Geroge Foreman, kes on ka
antropoloog, autor ning Issanda Jeesuse Kristuse saadik.
Uurige ta kohta lähemalt tema kodulehelt või lugege raamatut.
Rohi kuivab ära, õieke närtsib,...
...aga meie Jumala sõna püsib igavesti. Jesaja 40:8
Tere tulemast tagasi Pöördepunkti. Stephen Pierce oli andekas muusik.
Koos muusikaga tulid aga ka narkootikumid. Ei läinud kaua,
enne kui ta sattus tõsisesse sõltuvusse. Kohe näete lähemalt.
"Jumal küll, Stephen, ärka üles, ärka üles!"
Ta lamas teadvusetult põrandal. Ma raputasin teda, hüüdsin ta nime.
Stephen Pierce elu ei pidanud nii lõppema. Ta täitis oma muusikalist
unistust, mängides basskitarri 9th Creationis. -Sellel ajal nägin
ennast mägede tipul. -Stephen reisis bändiga kogu maailmas.
Muusika varjupooleks aga olid narkootikumid, mis vallutasid
Stepheni elu. -Erinevad muusikud tutvustasid mulle narkootikume.
Tol ajal tundus see lõbusana ja ma osalesin. -Mis algas lõbuna,
sai kinnisideeks. -Alustasin marihuaana tõmbamisega.
See ei mõjunud mulle ja liikusin edasi teiste narkootikumide juurde.
Marihuaana järel tuli heroiin, kokaiin ning muusikuna oli tal
ligipääs kõikidele soovitud narkootikumidele. -Narkodiiler,
kes oli klubis, varustas meid kõigi narkootikumidega, mida tahtsime.
Ühel õhtul kohtus Stephen naisega, kelle nimi oli Yvette. Ja Stephenis
oli midagi, mis köitis naise tähelepanu. -Ma veetsin seal aega.
Midagi minu sees ütles, et see isik vajab sind.
-Nad kohtusid ja hakkasid käima. Kolisid kokku ja said lapse.
Yvette mõistis, kui tõsine on tema elukaaslase narkosõltuvus.
Ta tuli ühel õhtul pärast pikka aega koju. Paistis, nagu oleks ta
mitu nädalat magamata olnud. Panin ta vanni, pesin puhtaks.
Ta ütles, et oli heroiini tarbinud. Küsisin:"Miks sa teed seda endale?"
-Yvette aga ei jätnud teda maha. -Ma armastasin teda ja tahtsin aidata.
Minu südames oli tunne, et ma pean siia jääma ja teda aitama.
sest selle koore alla on peidetud asjad tema sees.
Kui ma jään ja aitan tal sellest rämpsust lahti saada, siis
tõeline isik, kelleks ta on kutsutud, tuleb esile.
-Aastad möödusid ja Stepheni harjumus muutus hullemaks. -Olin tänaval,
musitseerisin ja olin pilves. Olin pidevalt tänaval.
Kui ärkasin, tahtsin kohe pilve tõmmata. Ei mingit sööki,
minu kinnisidee oli pilves olla. -Stephen ootas igat järgnevat
doosi, aga just see oli asi, mis oli teda tapmas. -Ma võisin
kõigest loobuda, aga oli üks narkootikum, millest ma ei
suutnud loobuda ja see oli fentsüklidiin. Läksin oma tuppa
ja tõmbasin kolm head mahvi, oodates, millal jõuan kohta, kuhu
soovisin, et see mind viiks. Lamasin voodis täiesti pilves.
Siis otsustas Stephen tõmmata marihuaanat.
Need kaks narkootikumi tekitasid
teatud keemilise reaktsiooni. -Ta kukkus maha, oli teadvusetult maas.
Ma raputasin teda, hüüdsin ta nime. -Ajal, kui Stephen oli
teadvuseta, nägi ta nägemust. -Kui ta ärkvele tuli, nuttis ta
ning ütles, et nägi oma isa. Isa oli surnud ja ütles, et sa pead
oma elu korda saama, sul pole teist võimalust. -Ma lamasin nuttes.
Ma teadsin, et sellel hetkel oli mu ellu muutus tulnud,
et Jumal on midagi teinud. -See ligiolu, mis seal toas oli...
ma teadsin, et ta ei puuduta enam narkootikume. -Sellest ajast
peale ei olnud Stephenil isu narkootikumide järgi.
Ma olin väsinud, väsinud, väsinud. Tahtsin uut elu, teadsin, et minu
jaoks on midagi enamat, kui see, mida siiani tegin, aga ma ei teadnud,
kuidas seda ise teostada. Kuni viimase närvivapustuseni, mil ma
hakkasin alles nägema seda tõelist pilti, tõelist valgust. Sealt sai
elumuutev kogemus alguse. -Elumuutev kogemus tuli ka siis,
kui Stepheni vend, kes vabanes vanglast, rääkis talle Jeesusest.
Mu vend oli tänavatel gängster. Ja kui Issand tõi teda välja
röövimistest ja tapmistest, mõtlesin, et kui Jumal sai tema
elu muuta, peab see olema tõeline. Ma tahtsin sellest teada. Me tegime
patuse palve ja võtsin Kristuse vastu. -Stephen jättis
muusikukarjääri ja vanad sõbrad. Ta ei igatsenud
vana elu tagasi, kuid kartis olla üksi ning polnud kindel, kas
suudab olla narkovaba. Piiblit uurides...-Muutusin kindlaks,
et saan hakkama ning ei pöördu vana elu juurde tagasi.
Jeesus aitas mind, näidates mulle, kes ma olen Temas, andes mulle
kindluse, et Ta on koos minuga. Vastavalt kirjakohale, mis ütleb,
et Ta iialgi ei hülga mind ega jäta mind. Minu vabanemine
tuli kindlusest Jeesuses Kristuses, teades, et Ta on koos minuga,
hoolimata katsumustest ja probleemidest, mis ees seisavad.
Nähes muutusi Stephenis, andis ka Yvette oma elu Jeesusele.
Nüüd on neil tore suhe abikaasadena. -Ma tean, et Issand pani meid
kokku ja meie suhe on eriline, sest pidevalt läheb paremaks.
Ma hindan seda, et ta oli minu kõrval. Tema süda on kullast.
Ma ei oskaks paremat naist tahtagi. Ma ei oska seda sõnades öelda,
milline naine ta on ja kuidas ta on mulle pühendunud.
Stephen on narkootikumidest vaba 14 aastat ja laulab.
Tema CD laulude ja tunnistusega räägib võitlustest- võidust
narkootikumide vastu. Ta kirjutab raamatut ja valmimas on
CD, et aidana neid, kes on ka sõltuvuses. -On aeg alla anda,
sest Jeesus on ainus vastus nende probleemidele. Ja ainus
viis, kuidas vabaks saada, on vabastada ennast sellest sõltuvusest,
mis neid aheldab. Kui nad annavad oma elud üle Issandale, saab Jumal
võtta selle sõltuvuse nendelt ära.
Selline on meie tänane sõnum neile, kes on millestki sõltuvuses.
Rääkisime narkosõltuvusest, aga sinu sõltuvus võib olla
ükskõik milline, kas viha, hirm, seks, toit või mis iganes. Aga me
ütleme, et Jeesus saab sind vabaks teha. Paljud on selle orjad, mida
teised neist arvavad. Sinu elus võib olla ka midagi sellist. Jeesus
on siin, et sind vabastada. Piiblis ütleb: Issanda Vaim on Minu peal
ja olen tulnud vange vabastama. Jeesus pakub sulle elu ja kui sa
oled sõltuvuses ja sa ei suuda ennast kontrollida, siis sa pole
vaba. Ja selline viis elamiseks on haletsusväärne. Aga nagu
nägid meie loos, et vabaks saamine on võimalik. See polnud vaid
tema jaoks, vaid kõigile, kes tahavad. Hüüa appi Jumala nime.
Anna oma elu Jeesusele, nagu tegi mees näidatud loos. Las Tema teeb
su vabaks. Victor. -Sellest saab sinu elu pöördepunkt. Meie saade
hakkab lõppema, aga ütleme enne veel, et alati on lootust.
Hoolimata olukorrast, miski pole Jumala jaoks liialt raske. Sa ei näe
momendil väljapääsu, aga me soovitame hüüda Jumala poole,
kutsu Tema Poeg Jeesus oma südamesse. Anna oma elu Talle
ning Ta toob sind välja. Laulab Avion Blackman lauluga "Yeshua."
Kohtume taas järgmisel korral. Nägemiseni ja õnnistusi.
Yeshua (Jeesus)
Taeva all pole ühtegi muud nime
Antud inimestele, kelles me võime saada päästetud
Ta on üle iga valitsuse Jeesus Kristus - Yeshua on Ta nimi
Yeshua-Yeshua-Yeshua-Yeshua
Ta tuleb taeva pilvedel
Et viia meid uude Jeruusalemma
Kui me Teda kannatlikult ootame
Meie Issand, meie Päästja, meie Sõber
Tõlge: Mairit Kallaste